**Referat årsmøte i Ulvangsvegen veglag**

**Sted/tid:** Rondane fjellstue, søndag 11.8.2024 kl. 1500  
**Til stede:**  
– Fra styret: Styreleder Truls Gjefsen og styremedlemmene Lars Erik Aarstad og Steinar Dahlen (Fraværende var styremedlemmene Vebjørn Eidsmo Ulserød og David Ettner)  
– Totalt antall tilstedeværende (inkl. styret): 20  
– Totalt antall tilstedeværende med stemmerett: 16  
– Registrerte fullmakter: 17  
– Totalt antall stemmegivende: 33  
Oppmøte ble registrert ved Astrid Arnesen Hug og Sidsel Bjørneby.

**Saksbehandling:**

1. Styreleder Truls Gjefsen ønsket velkommen.  
   Dagsorden og innkalling godkjent av årsmøtet.
2. Styreleder, Truls Gjefsen, vedtektsfestet som møteleder. Som foreslått ble Lars Erik Aarstad valgt til referent. Marit Krogstad og Arne Tenningen ble valgt til å underskrive møteprotokollen.
3. Styreleder la fram styrets årsberetning for 2023 som før møtet var utsendt til alle medlemmer. Det kom ingen forslag til tilføyelser eller endringer og framlagte årsberetning ble godkjent i sin helhet ved akklamasjon  
   Astrid Arnesen Hug poengterte at Ulvangsvegen nå er veldig god stand og stod fint over ekstremværet Hans i august 2023. Det ble for øvrig kommentert fra salen at årsberetningen er velskrevet, kort og konsis og at Ulvangsvegen er i god stand – bedre enn noen gang. Hans Ravndal kommenterte at han var glad for at veien ble brøytet allerede i slutten av april. Truls Gjefsen tilføyde at reguleringsplanen ikke åpner for brøyting av veien før 1. mai, men at styret søkte og fikk innvilget dispensasjon fra denne bestemmelsen slik at Ulvangsvegen kunne åpnes så snart forholdene tillot det.
4. Revidert årsregnskap for 2023 ble lagt fram og godkjent ved akklamasjon uten innsigelser.  
   Det ble kommentert at Ulvangsvegen veglag har greit med egenkapital (NOK 137238,28). Det var likevel ikke stemning for å redusere årskontingenten for 2025 (se punkt 8 på sakslisten), men bruke av egenkapitalen til fremtidig vedlikehold ved behov.
5. Arbeidsplan for 2024/2025. Styreleder Truls Gjefsen gav en redegjørelse for veglagets arbeidsplan. Arbeidsplanen foreslår generelt vedlikehold av veien med lapping av hull, høvling og skraping av veien. Planen foreslår videre påkjøring av grus der dette trengs, vedlikehold av medlemslister og reparasjon av bom. Fra salen ble det fremmet ønske om grusing i øvre del av veien, opp mot Berget. Det ble for øvrig påpekt at Rondane fjellstue har hatt stor trafikkøkning med påfølgende slitasje på nedre del av veien.  
   Kjetil Flaatedal foreslo å kjøre på mer grus ved bommen og utbedre gangbanen rundt denne.  
   Arbeidsplanen ble godkjent av årsmøtet.
6. Eventuelle forslag.  
   Ingen forslag kommet inn fra hverken styret eller medlemmene innen fristen.
7. Budsjett for 2025 ble godkjent. Budsjett godkjent uten kommentarer eller innvendinger. Forslag fra salen om å sette deler av midlene på konto som gir høyere rente. Kjetil Flaatedal påpekte at en del av benkene som står langs Ulvangsvegen er i dårlig forfatning. Benkene er imidlertid satt ut av Mysusæter vel. Det ble fremmet ønske fra salen om at styret tar kontakt med vel’et for å høre om det foreligger planer om utskifting av benkene.
8. Årskontingenten for 2025 var av styret foreslått holdt uendret på 1000 kroner. Dette ble godkjent uten kommentar eller innvendinger.
9. Valg

9.1. Valg av styreleder: Styreleder Truls Gjefsen stilte til gjenvalg. Ingen  
motkandidater. Valgt ved akklamasjon.

9.2. Valg av styremedlemmer:  
Styremedlem Steinar Dahlen ikke på valg.  
Styremedlem David Ettner ikke på valg.

Styremedlem Lars Erik Aarstad (gjenvalg), Oslo. Valgt for to år ved akklamasjon.  
Styremedlem Torstein Ulserød, Oslo. Valgt for to år ved akklamasjon. Ingen motkandidater.

9.3. Valg av valgkomite: Kjell Krogstad ikke på valg. Lars Richard Akselsen tok ikke  
gjenvalg. Ole Petter Hansen foreslått fra salen. Ingen motkandidater. Valgt ved  
akklamasjon for en periode på to år.  
9.4. Valg av revisor: fungerende revisor Hanne Østby Velure stilte til gjenvalg for et år  
og ble gjenvalgt ved akklamasjon uten kommentarer eller motforslag.

Mysusæter, 11.08.2024  
Lars Erik Aarstad